અન્ય રહેવાસી સ્મિતા રાવે મિડ-ડે LOCALને કહ્યું હતું કે ‘ડમ્પિંગ ગ્રાઉન્ડને કારણે હરિઓમનગરના રહેવાસી શાંતિના શ્વાસ લઈ શકતા નથી. અહીંના પાંચ ટકા લોકો તો એવા પણ છે જેમણે આ સમસ્યાને પગલે પોતાનાં ઘરો શિફ્ટ કરી દીધાં છે. ડમ્પિંગ ગ્રાઉન્ડને કારણે થતી અનેક સમસ્યાને લીધે રહેવાસીઓએ પોતાના ધંધા અને નોકરીને એળે મૂકી અનેક આંદોલનો અને વિરોધપ્રદર્શનો કયાર઼્ છે તેમ છતાં આ બાબતે કોઈ પગલાં લેવાયાં નથી. ડમ્પિંગ ગ્રાઉન્ડને હટાવી અહીં રેસિડેન્શિયલ અથવા કમર્શિયલ બિલ્ડિંગો બંધાવાં જોઈએ જેથી ભવિષ્યમાં ફરી ડમ્પિંગ ગ્રાઉન્ડ બનવાનો ડર રહે નહીં. ફક્ત બે મહિનાના સમયમાં આ ડમ્પિંગ ગ્રાઉન્ડ હટે એવી શક્યતા તો લાગતી નથી તેમ છતાં મુખ્ય પ્રધાને કરેલી જાહેરાતથી અમને આશા છે કે જલદી ડમ્પિંગ ગ્રાઉન્ડ હટાવવામાં આવશે અને રહેવાસીઓ સ્વચ્છ વાતાવરણમાં જીવશે.’